জম্মু কাশ্মীরে সর্বদলীয় বৈঠকে মুখ্যমন্ত্রী ওমর আবদুল্লাহ

ওয়েব ডেস্ক: পেহেলগাঁওয়ে ঘটে গেছে ভয়ঙ্কর ঘটনা! জঙ্গি হামলায় নিহত ২৬ জন। আর সেই ঘটনায় গতকালই জম্মু কাশ্মীরের মুখ্যমন্ত্রী ওমর আবদুল্লাহ ডাক দেন সর্বদলীয় বৈঠকের। আর বৃহস্পতিবার দুপুরে শুরু হল সেই বৈঠক। বৈঠকের শুরুতেই ২ মিনিট নীরবতা পালন করলেন তিনি। শ্রীনগরের শের ই কাশ্মীর ইন্টারন্যাশনাল কনফারেন্স সেন্টারে চলছে এই বৈঠক।

অন্যদিকে আজ পহেলগাঁও (Pahalgam) জঙ্গি হামলার ঘটনায় আজ সর্বদল বৈঠকের ডাক দিল কেন্দ্র। কেন্দ্র ও রাজ্য স্তরে জোড়া বৈঠকের ডাক দেওয়া হল। জানা যাচ্ছে, আজ সন্ধ্যে ৬টা নাগাদ কেন্দ্রের পক্ষ থেকে বসবে সর্বদল বৈঠক।

জানা যাচ্ছে, বৈঠকের সভাপতিত্ব করবেন প্রতিরক্ষামন্ত্রী রাজনাথ সিং (Rajnath Singh)। উপস্থিত থাকবেন স্বরাষ্ট্রমন্ত্রী অমিত শাহ। আর এই বৈঠক থেকেই ভারত কী কী পদক্ষেপ গ্রহণ করবে তা বৈঠক থেকে তুলে ধরা হবে। বৈঠক থেকে বক্তব্য রাখতে পারেন বিদেশমন্ত্রী এস জয়শঙ্কর (S.Jaisankar)।

আরও পড়ুন: আজ সর্বদলীয় বৈঠক কী কী সিদ্ধান্ত নেওয়া হবে? দেখুন বড় আপডেট

তবে গতকাল ভারত সরকারের পক্ষ থেকে পহেলগাঁও কাণ্ডে কড়া জবাব দেওয়া হয়। পাকিস্তানের সঙ্গে বন্ধ করা হয় বেশ কিছু সিদ্ধান্ত। বন্ধ হল সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। ভারতে থাকা সব পাক নাগরিকদের আগামী ৪৮ ঘন্টার মধ্যে ভারত ছাড়ার নির্দেশ দেওয়া হয়েছে।

বুধবার দুপুরেই রাজনাথ সিং জানিয়েছিলেন, জম্মু এবং কাশ্মীরের পহেলগাঁওয়ে হত্যালীলার দ্রুত জবাব দেওয়া হবে। আর তারপরেই বুধবার সন্ধ্যায় প্রধানমন্ত্রী নরেন্দ্র মোদির বাসভবনে জরুরি বৈঠক সারল কেন্দ্রীয় মন্ত্রিসভার নিরাপত্তা সংক্রান্ত কমিটি (সিসিএস)। প্রায় আড়াই ঘণ্টা ধরে চলে বৈঠক। তারপরই বড় সিদ্ধান্তের কথা জানালেন ভারতের বিদেশ সচিব বিক্রম মিশ্রি। বৈঠক থেকে তিনি জানালেন,
-ভিসা দেওয়া হবে না পাক নাগরিকদের
-আটারি -ওয়াঘা সীমান্ত বন্ধ। যাঁরা ইতিমধ্যে এ দেশে প্রবেশ করেছেন, তাঁরা ১ মে-র মধ্যে ফিরে যেতে পারবেন
-ভারতে বন্ধ হচ্ছে পাক দূতাবাস
-সিন্ধু জল সমঝতা বাতিল
-ভারতে থাকা পাক নাগরিকদের ৪৮ ঘন্টার মধ্যে দেশ ছাড়তে হবে।

আর এবার বৃহস্পতিবার বসতে চলেছে কেন্দ্র রাজ্য সর্বভারতীয় বৈঠক। ইতিমধ্যেই বেশকিছু সিদ্ধান্ত গ্রহণ করা হয়েছে। আজ আর কি সিদ্ধান্ত গ্রহণ করা হয় সেদিকেই নজর সকলের।

কেন্দ্র রাজ্য এই সর্বভারতীয় বৈঠকে তৃণমূলের পক্ষ থেকে যোগ দিতে পারেন সুদীপ বন্দ্যোপাধ্যায়। পাশাপাশি এখনও পর্যন্ত জানা যাচ্ছে, বৈঠকে উপস্থিত থাকবেন আরজেডির মনোজ ঝাঁ, ডিএমকের ত্রিরুচি শিবা, শিব সেনার শ্রীকান্ত শিণ্ডে।

জানা যাচ্ছে, আজকের এই সর্বভারতীয় বৈঠকে উপস্থিত থাকবেন কংগ্রেসের সভাপতি তথা রাজ্যসভার বিরোধী দলনেতা মল্লিকার্জুন খাড়গে।

আমেরিকা সফরে গিয়েছিলেন লোকসভার বিরোধী দলনেতা রাহুল গান্ধী। কিন্তু পাহেলগাঁওয়ের জঙ্গি হামলার ঘটনা সামনে আসতেই আমেরিকা সফর কাটছাঁট করে ভারতে ফিরছেন রাহুল। আজ কেন্দ্র-রাজ্য সর্বদল বৈঠকে উপস্থিত থাকতে পারেন তিনিও।

তবে আজকের এই কেন্দ্র রাজ্য সর্বদল বৈঠকে উপস্থিত থাকবেন না প্রধানমন্ত্রী নরেন্দ্র মোদি। তিনি বিহারের মধুবনীতে সরকারি কর্মসূচিতে ব্যস্ত। যার জেরে আজকের এই বৈঠকে তিনি উপস্থিত থাকবেন না বলে জানা যাচ্ছে।

দেখুন অন্য খবর